প্রস্তাবিত প্রকল্পের যেসব ব্যয় নিয়ে পরিকল্পনা কমিশন থেকে প্রশ্ন তোলা হয়েছে সেগুলো হচ্ছে-প্রকল্পের পূর্ত কাজের প্রাক্কলনে প্রতিটি কমপ্লেক্সের জন্য আরসিসি পানির ট্যাঙ্ক বাবদ ৪ লাখ ৬৮ হাজার টাকা, অভ্যন্তরীণ ও বহিঃস্থ পানি সরবরাহ খাতে ২৫ লাখ ৯২ হাজার টাকা ও ৩৮ লাখ ৯৯ হাজার টাকা, কম্পিউটার নেটওয়ার্কিং সিস্টেম খাতে ২০ লাখ টাকা, কনফারেন্স সিস্টেমে ১০ লাখ, সাউন্ড সিস্টেমে ৬ লাখ টাকা এবং পিএবিএক্স সিস্টেম খাতে ৫ লাখ টাকা করে ব্যয় প্রস্তাব করা হয়েছে। এসব ব্যয় অতিরিক্ত বলে মনে করছে পরিকল্পনা কমিশন। এসব খাতের ব্যয় যৌক্তিকভাবে নির্ধারণের সুপারিশ করা হবে আগামী পিইসি সভায়।